rejauldu/bengali-wikipedia huggingface dataset:
ডন মুয়াং আন্তর্জাতিক বিমানবন্দর  হল দুটি আন্তর্জাতিক বিমানবন্দরের মধ্যে একটি যেটি ব্যাংকক মেট্রোপলিটন অঞ্চলে পরিষেবা দিচ্ছে, অন্যটি হল সুবর্ণভূমি বিমানবন্দর (সুবর্ণভূমি)। ২০০৬ সালে সুবর্ণভূমি খোলার আগে, ডন মুয়াং বিমানবন্দরটি ব্যাংকক আন্তর্জাতিক বিমানবন্দর (, ) নামে পরিচিত ছিল।  বিমানবন্দরটিকে বিশ্বের প্রাচীনতম আন্তর্জাতিক বিমানবন্দর এবং এশিয়ার প্রাচীনতম পরিচালনাগত বিমানবন্দরগুলির মধ্যে একটি হিসাবে বিবেচনা করা হয়। এটি আনুষ্ঠানিকভাবে ১৯১৪ সালের ২৭শে মার্চ রয়্যাল থাই এয়ার ফোর্স ঘাঁটি হিসাবে খোলা হয়েছিল, যদিও এটি আগে ব্যবহার করা হয়েছিল। বাণিজ্যিক উড়ানগুলি ১৯২৪ সালে শুরু হয়েছিল, যা এটিকে বিশ্বের প্রাচীনতম বাণিজ্যিক বিমানবন্দরগুলির মধ্যে একটি করে তোলে। বিমানবন্দরটি আন্তর্জাতিক উড়ানের জন্য টার্মিনাল ১ এবং অভ্যন্তরীণ উড়ানের জন্য টার্মিনাল ২ নিয়ে গঠিত, যা একটি অনন্য কাঁচের বহিরাগত উঁচু ওয়াকওয়ে দ্বারা সংযুক্ত। বিমানবন্দরটিতে আমারি হোটেলের সাথে সংযুক্ত একটি বহিরাগত ওয়াকওয়েও রয়েছে। প্রথম বাণিজ্যিক উড়ান ছিল - কেএলএম রয়্যাল ডাচ এয়ারলাইন্সের একটি আগমন উড়ান।  ডন মুয়াং বিমানবন্দরটি ২০০৬ সালের সেপ্টেম্বর মাসে বন্ধ করে দেওয়া হয়েছিল এবং সংস্কারের পরে ২০০৭ সালের ২৪শে মার্চ পুনরায় চালু হওয়ার আগে নতুন খোলা সুবর্ণভূমি বিমানবন্দর দ্বারা প্রতিস্থাপিত হয়েছিল। নতুন বিমানবন্দর খোলার পর থেকে, এটি একটি আঞ্চলিক কমিউটার উড়ান ঘাঁটি এবং কার্যত স্বল্প খরচের এয়ারলাইন হাব হয়ে উঠেছে। এটি ২০১৫ সালে বিশ্বের বৃহত্তম স্বল্প খরচে ক্যারিয়ার বিমানবন্দর হয়ে ওঠে।  ডন মুয়াং পূর্বে বিকেকে আইএটিএ কোড বহন করত, যা পরবর্তীতে সুবর্ণভূমিতে স্থানান্তরিত হয় এবং এটি বন্ধ হওয়ার আগে এশিয়ার একটি গুরুত্বপূর্ণ কেন্দ্র ও থাই এয়ারওয়েজ ইন্টারন্যাশনালের কেন্দ্র ছিল। তার শীর্ষে, এটি ২০০৪ সালে ৮০ টি বিমান সংস্থার মাধ্যমে ১,৬০,০০০ টি উড়ান, ৩.৮ কোটি যাত্রী ও ৭,০০,০০০ টন পণ্য পরিচালনা সহ সমগ্র দেশের জন্য সবচেয়ে বেশি এয়ার ট্র্যাফিক পরিবেশিত করেছিল। তখন এটি বিশ্বের ১৪তম ব্যস্ততম বিমানবন্দর ও যাত্রী সংখ্যার দিক থেকে এশিয়ার ২য় ছিল। বর্তমানে, ডন মুয়াং নক এয়ার, থাই এয়ারএশিয়া এবং থাই লায়ন এয়ারের প্রধান পরিচালনা ঘাঁটি।  তথ্যসূত্র  বিষয়শ্রেণী:ব্যাংককে পর্যটন শিল্প বিষয়শ্রেণী:ব্যাংককে পরিবহন ব্যবস্থা বিষয়শ্রেণী:থাইল্যান্ডের বিমানবন্দর বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৯১৪-এ প্রতিষ্ঠিত বিমানবন্দর
দক্ষিণ দমদম ভারতের পশ্চিমবঙ্গ রাজ্যের উত্তর ২৪ পরগনা জেলার একটি শহর ও পৌরসভা এলাকা।   জনসংখ্যার উপাত্ত   ভারতের ২০১১ সালের আদমশুমারি অনুসারে, দক্ষিণ দমদমের মোট জনসংখ্যা হল ৪০৩,৩১৬ জন, যার মধ্যে ২০২,২২৪ (৫০%) পুরুষ এবং ২০১২,১০২ (৫০%) মহিলা ছিলেন।  জনসংখ্যার ৬ বছরের নীচে ছিল ২৮,৭০৩।  দক্ষিণ দমদমের মোট সাক্ষরতার সংখ্যা ছিল  ৩৪৪,৯৭১।(৬ বছরেরও বেশি জনসংখ্যার ৯২.০৯%।)  ভারতের ২০০১ সালের আদম শুমারি অনুসারে দক্ষিণ দমদম শহরের জনসংখ্যা হল ৩৯২,১৫০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে দক্ষিণ দমদম এর সাক্ষরতার হার বেশি।  এই শহরের জনসংখ্যার ৮% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:উত্তর চব্বিশ পরগনা জেলার শহর ও নগর   বিষয়শ্রেণী:পশ্চিমবঙ্গের নগর
১৮নং স্কোয়াড্রন (ফ্লাইং বুলেটস) ভারতীয় বিমানবাহিনীর একটি বিমান প্রতিরক্ষা ইউনিট, যা সুলুর এয়ার ফোর্স স্টেশন থেকে পরিচালিত হয়। স্কোয়াড্রন এফওসি বিন্যাসে দেশীয় এইচএএল তেজস যুদ্ধবিমান দিয়ে সজ্জিত।  স্কোয়াড্রনটি ২০২০ সালের ১ এপ্রিল তামিলনাড়ুর সুলুরে পুনরুত্থিত হয় এবং এরপরে ২০২০ সালের ২২ শে মে তেজস এমকে ১-এর এফওসি সংস্কা স্কোয়াড্রনে অন্তর্ভুক্ত করা হয়।   ইতিহাস   এই স্কোয়াড্রনটি পাঁচটি ফোল্যান্ড গ্যাঁট ও এগারো জন পাইলট নিয়ে ১৯৬৫ সালের ১৫ এপ্রিল গঠিত হয়। এটি শ্রীনগর এএফএস থেকে চালিত হত। যদিও ১৯৬৫-এর ভারত-পাকিস্তান যুদ্ধের সময় এটি বিদ্যমান ছিল, তবে এটি আনুষ্ঠানিকভাবে যুদ্ধে অংশ নেয়নি। এই স্কোয়াড্রন থেকে কয়েকজন পাইলট ৯ নং স্কোয়াড্রন ও ২ নং স্কোয়াড্রনের সাথে যুদ্ধে অংশ গ্রহণ করে। স্কোয়াড্রন লিডার কে.এল. খান্নাকে যুদ্ধের সময় বায়ু সেনা পদক দেওয়া হয়। স্কোয়াড্রন প্রথম একাত্তরের ভারত-পাকিস্তান যুদ্ধের সময় কাশ্মীর উপত্যকাকে রক্ষা করার কাজে অংশ গ্রহণ করে। এটি উইং কমান্ডার পি রায়না দ্বারা এএফএস শ্রীনগরের বাইরে থেকে ৪ টি বিমান, ১৭ জন অফিসার ও ৭২ জন সদস্য সমন্বয়ে  পরিচালিত হয়েছিল। ৪ ডিসেম্বর, এটি একটি আগত অভিযান আটকাতে স্ক্র্যাম্বল করে। এই অভিযানটি কখনও চালানো হয়নি, তবে স্কোয়াড্রন সারাদিন কম্ব্যাট এয়ার প্যাট্রোলগুলি উড্ডয়ন করে।  স্কোয়াড্রনটি ২০১৫ সালে রাষ্ট্রপতি স্ট্যান্ডার্ড পুরস্কার পায়। ২০২০ সালের ২৭ শে মে দেশীয় এইচএএল তেজসের সাথে স্কোয়াড্রনটি পুনরায় গঠন করা হয়।   বিমান  + বিমান  শুরু  সমাপ্ত  বিমান ঘাঁটি  ফোল্যান্ড গ্যাঁট  ১৫ এপ্রিল ১৯৬৫  ফেব্রুয়ারি ১৯৭৫ শ্রীনগর এএফএস এইচএএল অজিৎ  ফেব্রুয়ারি ১৯৭৫ মে ১৯৮৯  হিন্ডন এএফএস মিগ-২৭ এমএল  মে ১৯৮৯  ১৫ এপ্রিল ২০১৬  কলাইকুন্ডা এএফএসএইচএএল তেজস২৭ মে ২০২০  সক্রিয় রয়েছেসুলুর এএফএস  তথ্যসূত্র  বহিঃসংযোগ  বিষয়শ্রেণী:ভারতীয় বিমানবাহিনীর বিমান স্কোয়াড্রন
দুধানি () ভারতের মহারাষ্ট্র রাজ্যের সোলাপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৪৩ মিটার (১৪৫৩ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে দুধানি শহরের জনসংখ্যা হল ১২,১৪৬ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে দুধানি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
ডার্বিস এরোগলু ( জন্ম: ৭ মার্চ ১৯৩৮) হলেন একজন তুর্কী সাইপ্রিয়টর্স (তুর্কি জাতিগত সাইপ্রাসীয়) রাজনীতিবিদ, যিনি উত্তর সাইপ্রাসের ৩য় রাষ্ট্রপতি ছিলেন। এর পূর্বে তিনি উত্তর সাইপ্রাসের ন্যাশনাল ইউনিটি পার্টি থেকে নির্বাচিত তিনবারের প্রধানমন্ত্রী ছিলেন (১৯৮৫ - ১৯৯৪,  ১৯৯৬ - ২০০৪ এবং পুনরায় ২০০৯ - ২০১০)। এরোগলু ২৩ এপ্রিল ২০১০ সালে রাষ্ট্রপতি নির্বাচিত হন এবং ৩০ এপ্রিল ২০১৫ পর্যন্ত স্বীয় দ্বায়িত্বে ছিলেন।   প্রাথমিক জীবন  ডার্বিস এরোগলু ১৯৩৮ সালের ৭ মার্চ তৎকালীন ব্রিটিশ সাইপ্রাসের (বর্তমান উত্তর সাইপ্রাস) গাজীমাগুসা জেলার ফামাগুস্তা শহরে জন্মগ্রহণ করেন। তিনি ১৯৬৩ সালে তুরস্কের ইস্তাম্বুল বিশ্ববিদ্যালয় থেকে মেডিসিন বিষয়ে স্নাতক সম্পন্ন করেন। পরবর্তীতে তিনি ইউরোলজির উপর উচ্চতর ডিগ্রি নেন। তবে পেশা হিসাবে তিনি রাজনীতিকেই বেছে নিয়েছিলেন।   রাজনীতি  ডার্বিস এরোগলু ১৯৭৬ সালে তুর্কিশ ফেডারেটেড স্টেট অব নর্দান সাইপ্রাসের সংসদ সদস্য নির্বাচিত হন। একই সাথে তিনি ১৯৭৬ থেকে ১৯৭৭ সাল পর্যন্ত শিক্ষা, সংস্কৃতি, যুব ও ক্রীড়া মন্ত্রণালয়ের মন্ত্রী ছিলেন। এরোগলু ১৯৮৩ সালের নভেম্বরে উত্তর সাইপ্রাসের সাংবিধানিক সংসদের (টিআরএনসি) সদস্য হিসাবেও দ্বায়িত্ব পালন করেছিলেন। ১৯৮৫ ও ১৯৯৩ সালে এরোগলু ন্যাশনাল ইউনিটি পার্টির (ইউবিপি) নেতা হিসাবে প্রধানমন্ত্রী মনোনীত হয়েছিলেন। এর মাঝে ১৯৯৪ ও ৯৬ সালে তিনি জাতীয় সংসদের বিরোধীদলীয় নেতা ছিলেন। এবং ১৯৯৬ থেকে ২০০৪ পর্যন্ত তার দল উত্তর সাইপ্রাসের সাধারণ নির্বাচনে মেহমেদ আলী তালাত এর নেতৃত্বাধীন রিপাবলিকান তুর্কীশ পার্টির নিকট পরাজিত হয়েছিল। এরোগলুর ইউবিপি ১৮ এপ্রিল ২০০৯ সালের আইনসভা নির্বাচনে সংখ্যা গরিষ্ঠতা লাভ করেছিল এবং এরোগলু পুনরায় প্রধানমন্ত্রী নির্বাচিত হয়েছিলেন।  ২১ নভেম্বর ২০০৫ সালে এরোগলু ন্যাশনাল ইউনিটি পার্টি ইউবিপির নেতৃত্ব থেকে পদত্যাগ করেন। পদত্যাগ করার সময় তিনি বলেছিলেন, "এটি যুব রক্তের দ্বারা নিয়ন্ত্রণ করার সময়"। কিন্তু ২০০৮ সালে তিনি আবারও দলের সভাপতি নির্বাচিত হন এবং ১৮ এপ্রিল ২০১০ ডার্বিস এরোগলু উত্তর সাইপ্রাসের রাষ্ট্রপতি নির্বাচিত হন। জাতিসংঘ নর্দান সাইপ্রাস সাংবিধানিক সংসদকে স্বীকৃতি প্রদান না করায় তিনি তুর্কি সাইপ্রাসীয়দের সমর্থনে স্বীকৃতি আদায়ের জন্য কাজ করেছিলেন।  ১৯ এপ্রিল ২০০৫ সালে  অনুষ্ঠিত রাষ্ট্রপতি নির্বাচনে ডার্বিস এরোগলু মুস্তাফা আকিনচির নিকট পরাজিত হন। তিনি ২৮.২% ভোট পেয়েছিলেন এবং মুস্তাফা আকিনচি ২৬.৯% ভোটে বিজয়ী হয়।  তথ্যসূত্র  বহিঃসংযোগ  |-  |-  |-  বিষয়শ্রেণী:১৯৩৮-এ জন্ম বিষয়শ্রেণী:জীবিত ব্যক্তি বিষয়শ্রেণী:উত্তর সাইপ্রাসের রাষ্ট্রপতি বিষয়শ্রেণী:উত্তর সাইপ্রাসের প্রধানমন্ত্রী বিষয়শ্রেণী:সাইপ্রাসীয় মূত্ররোগ বিশেষজ্ঞ বিষয়শ্রেণী:তুরস্কে তুর্কি সাইপ্রাসীয় প্রবাসী বিষয়শ্রেণী:ইস্তাম্বুল বিশ্ববিদ্যালয়ের চিকিৎসা অনুষদ প্রাক্তন শিক্ষার্থী
পিটার মারিনাস সিলার (জন্ম: ২ জুলাই ১৯৮৭) স্খিডাম এলাকায় জন্মগ্রহণকারী নেদারল্যান্ডসের আন্তর্জাতিক ক্রিকেটার। তিনি নেদারল্যান্ডস জাতীয় দলের অন্যতম সদস্য। দলে তিনি মূলতঃ ডানহাতি ব্যাটসম্যান হিসেবে খেলে থাকেন। পাশাপাশি বামহাতে অর্থোডক্স বোলিংয়ে পারদর্শিতা দেখিয়েছেন পিটার সিলার। নেদারল্যান্ডসের পক্ষে অনূর্ধ্ব-১৫, ১৭ ও ১৯ পর্যায়ের ক্রিকেটে অংশ নেয়ার পর ৩ মে, ২০০৫ তারিখে সিএন্ডজি ট্রফি প্রতিযোগিতায় ওয়ারউইকশায়ারের বিপক্ষে তার অভিষেক ঘটে। ঐ বছরই তিনি আইসিসি ট্রফি প্রতিযোগিতায় অংশ নেন। ৬ জুলাই, ২০০৬ তারিখে শ্রীলঙ্কার বিপক্ষে একদিনের আন্তর্জাতিকে তার অভিষেক হয়। দুই বছর পর টুয়েন্টি২০ ক্রিকেটে অভিষেক ঘটান তিনি।   খেলোয়াড়ী জীবন  আয়ারল্যান্ডে অনুষ্ঠিত ২০০৮ সালের আইসিসি বিশ্ব টুয়েন্টি২০ বাছাইপর্ব প্রতিযোগিতায় কেনিয়ার বিপক্ষে সিলার-সহ মোট নয়জন খেলোয়াড়ের টুয়েন্টি২০ আন্তর্জাতিকে অভিষেক হয়। ঐ খেলায় সিলার ৫৯ রান দিয়ে ২ উইকেট দখল করেন। কিন্তু বৃষ্টির কারণে উভয় দলের মাঝে শিরোপা ভাগাভাগি করে দেয়া হয়। এরফলে ৬-দলের অংশগ্রহণে অনুষ্ঠিত ঐ প্রতিযোগিতার চারদলের একটি হিসেবে ডাচ দল ইংল্যান্ডে অনুষ্ঠিত ২০০৯ সালের আইসিসি বিশ্ব টুয়েন্টি২০ খেলায় অংশগ্রহণের সুযোগ পায়।  এপ্রিল, ২০০৯ সালে ক্রিকেট বিশ্বকাপের বাছাইপর্বে অন্যতম সফলতম দলের মর্যাদা লাভ করে ও বিশ্বকাপে খেলার সুযোগ পায় তার দল। প্রতিযোগিতায় তিনি পঞ্চাশের অধিক গড়ে রান দিয়ে আট খেলায় সাত উইকেট লাভ করেন। জুনে ইংল্যান্ডে অনুষ্ঠিত আইসিসি বিশ্ব টুয়েন্টি২০ প্রতিযোগিতায় দলের সদস্য মনোনীত হন তিনি। দলটি প্রথম রাউন্ডের বাঁধা অতিক্রমণ লাভে সক্ষমতা না দেখালেও প্রতিযোগিতার উদ্বোধনী খেলায় ইংল্যান্ডকে হারিয়ে চমক দেখায়। অধিনায়ক জারোয়েন স্মিতস মন্তব্য করেন যে, সন্দেহ নেই যে ডাচ ক্রিকেটের ইতিহাসে সর্বাপেক্ষা স্মরণীয় দিন। ঐ প্রতিযোগিতায় দুই খেলায় ৬৯ রান দিয়ে তিনি তিন উইকেট পান।   তথ্যসূত্র    আরও দেখুন   টম কুপার  ২০১৬ আইসিসি বিশ্ব টুয়েন্টি২০  নেদারল্যান্ডস জাতীয় ক্রিকেট দল   বহিঃসংযোগ  CricketArchive profile Cricinfo profile  বিষয়শ্রেণী:ওলন্দাজ ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার বিষয়শ্রেণী:ওলন্দাজ ক্রিকেট অধিনায়ক
চতুর্দশী হল হিন্দু পঞ্জিকার চান্দ্র পাক্ষিকের (পক্ষ) চতুর্দশ দিন (তিথি)। প্রতি মাসে দুটি চতুর্দশী থাকে, যথাক্রমে শুক্ল ও কৃষ্ণ পক্ষের চতুর্দশ দিন।  ব্যুৎপত্তি চতুর্দশী অর্থ ১৪, যেখানে চতুর মানে চার এবং দশী অর্থ ১০। এটি সংস্কৃত থেকে নেওয়া হয়েছে।  উৎসব  দীপাবলির আগের দিন নরক চতুর্দশী। এটি আশ্বিন মাসে অমাবস্যার আগে।  শিবরাত্রি বা মাঘবহুলা চতুর্দশী । এটি মাঘ মাসে অমাবস্যার আগে।  অনন্ত চতুর্দশী ভাদ্রপদের শুক্লপক্ষের উজ্জ্বল পাক্ষিক পালিত হয়।  বৈকুণ্ঠ চতুর্দশী, কার্তিক মাসের শুক্লপক্ষ চতুর্দশী।  তারা পূজা করা হয় আশ্বিন চতুর্দশীতে, লক্ষ্মী পূজার আগে।  হোলির আগে বসন্ত চতুর্দশীতে নারাপোরার চাচোর বা হোলিকা দহন পালিত হয়।  তথ্যসূত্র  বিষয়শ্রেণী:হিন্দু পঞ্জিকা বিষয়শ্রেণী:তিথি
২০০২–০৩ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৪০তম মৌসুম ছিল। এই মৌসুমটি ২০০২ সালের ৯ই আগস্ট তারিখে শুরু হয়ে ২০০৩ সালের ২৪শে মে তারিখে সম্পন্ন হয়েছিল। হের্টার বেলজীয় আক্রমণভাগের খেলোয়াড় বার্ট গোর এই মৌসুমের প্রথম গোল করেছিলেন।  বরুসিয়া ডর্টমুন্ড বুন্দেসলিগার পূর্ববর্তী আসরের চ্যাম্পিয়ন, যারা ২০০১–০২ মৌসুমে ৭০ পয়েন্ট অর্জন করে এই প্রতিযোগিতার ইতিহাসে ৩য় বারের মতো শিরোপা জয়লাভ করেছিল।  এই মৌসুমে ৭৫ পয়েন্ট অর্জন করে বায়ার্ন মিউনিখ ১৭তম বারের মতো বুন্দেসলিগা এবং ১৮তম বারের মতো জার্মান শিরোপা জয়লাভ করেছিল। বায়ার্ন মিউনিখের ব্রাজিলীয় আক্রমণভাগের খেলোয়াড় জিওভানে এলবের এবং বোখুমের স্পেনীয় আক্রমণভাগের খেলোয়াড় তোমাস ক্রিস্তিয়ানসেন ২১ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।  দল ২০০১–০২ মৌসুম শেষে ফ্রাইবুর্গ, কলন এবং জাংকট পাওলি মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে হানোফার, আরমিনিয়া বিলেফেল্ড এবং বোখুম বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।   ক্লাব অবস্থান মাঠ ধারণক্ষমতা হের্টা বার্লিন বার্লিন অলিম্পিক স্টেডিয়াম ৭৬,০০০ আরমিনিয়া বিলেফেল্ড বিলেফেল্ড আলম স্টেডিয়াম ২৬,৬০০  বোখুম রুর স্টেডিয়াম ৩৬,০০০ ভেয়ার্ডার ব্রেমেন ব্রেমেন ভেজার স্টেডিয়াম ৩৬,০০০  কটবুস ফ্রয়ন্ডশাফট কটবুস স্টেডিয়াম ২১,০০০ বরুসিয়া ডর্টমুন্ড ডর্টমুন্ড ভেস্টফালেন স্টেডিয়াম ৬৮,৬০০ হামবুর্গার হামবুর্গ ফক্সপার্কস্টাডিওন ৬২,০০০ হানোফার হানোফার নিডারজারকসেন স্টেডিয়াম ৬০,৪০০  কাইজারস্লাউটার্ন ফ্রিৎস ভাল্টার স্টেডিয়াম ৪১,৫০০  লেভারকুজেন বেএরিনা ২২,৫০০ বরুসিয়া মনশেনগ্লাডবাখ মনশেনগ্লাডবাখ বোকেলবার্গস্টাডিওন ৩৪,৫০০  মিউনিখ মিউনিখ অলিম্পিক স্টেডিয়াম ৬৩,০০০  মিউনিখ বার্লিন অলিম্পিক স্টেডিয়াম ৬৩,০০০  নুরেমবার্গ ফ্রাঙ্কেন স্টেডিয়াম ৪৪,৭০০  রস্টক অস্টসি স্টেডিয়াম ২৫,৮৫০  গেলজেনকির্খেন আরেনা আউফশালকে ৬১,৯৭৩  স্টুটগার্ট গটলিয়েব ডাইমলার স্টেডিয়াম ৫৩,৭০০  ভলফসবুর্গ ভিএফএল স্টেডিয়াম আম এলস্টারভেগ ২১,৬০০  পয়েন্ট তালিকা  ফলাফল  শীর্ষ গোলদাতা  অবস্থান  খেলোয়াড়  ক্লাব  গোল ১   জিওভানে এলবের  বায়ার্ন মিউনিখ  ২১ ২   তোমাস ক্রিস্তিয়ানসেন  বোখুম  ৩   আইতোন  ভেয়ার্ডার ব্রেমেন  ১৬ ৪   কেভিন কুরানি  স্টুটগার্ট  ১৫ ৫   ক্লাউদিও পিসারো  বায়ার্ন মিউনিখ  ৬   মার্সেলিনিয়ো  হের্টা  ১৪ ৭   মার্কুস শ্রট  ১৮৬০ মিউনিখ  ৮   ফ্রেডি বোবিচ  হানোফার  ৯   বের্নার্দো রোমেও  হামবুর্গার  ১০   বেনিয়ামিন লাউট  ১৮৬০ মিউনিখ  ১৩  তথ্যসূত্র  বহিঃসংযোগ  কিকার.ডিইতে ২০০২–০৩ বুন্দেসলিগা   বিষয়শ্রেণী:বুন্দেসলিগার মৌসুম ১ জার্মানি
সিওনা ফার্নান্দেস হলেন একজন নৃত্যশিল্পী, শিক্ষাবিদ এবং অলিম্পিয়ান। মনোবিজ্ঞানে তাঁর স্নাতকোত্তর (ভারত) ডিগ্রি রয়েছে। ক্রীড়াক্ষেত্রে তাঁর স্নাতকোত্তর (নিউজিল্যান্ড) এবং পরিদর্শন শিল্পকলায় (ভারত) স্নাতক ডিগ্রী রয়েছে, তিনি ভরতনাট্যমের কলাক্ষেত্র শৈলীতে প্রশিক্ষিত। সমস্ত গোয়ানীজ অলিম্পিয়ানদের মধ্যে, সিওনা হলেন একমাত্র ক্রীড়াবিদ, যিনি গোয়াতে জন্মগ্রহণ করেছেন, বেড়ে উঠেছেন এবং তার সঙ্গে পড়াশোনাও গোয়াতেই করেছেন।   জীবনী  ফার্নান্দেস ১৯৮২ সালের ১৩ই নভেম্বর ভারতের গোয়ায় জন্মগ্রহণ করেন। পরে ২৪ বছর বয়সে তিনি নিউজিল্যান্ডে চলে গিয়েছিলেন। তিনি ১৭ বছর ধরে ভারতীয় শাস্ত্রীয় নৃত্য ভরতনাট্যমে প্রশিক্ষণ নিয়েছেন। নিউজিল্যান্ডে স্থানান্তরিত হওয়ার পর তিনি সেনাবাহিনীতে একজন ডাক্তার হিসেবে যোগ দেন এবং পদাতিক বাহিনী সেনা হিসেবে প্রশিক্ষণ নেন। অলিম্পিক গেমসে, বক্সিংয়ের ফ্লাইওয়েট বিভাগে, ফার্নান্দেস নিউজিল্যান্ডের প্রতিনিধিত্ব করেন। তিনি নিউজিল্যান্ডের প্রথম মহিলা হিসেবে এই কৃতিত্বের অধিকারী।  ফার্নান্দেস বেশ কয়েকটি পুরস্কারের প্রাপক। ভারতে, সম্ভবত তিনি তাঁর রাজ্যের প্রথম মহিলা যিনি ভারতের জাতীয় বাস্কেট বল ফেডারেশন কর্তৃক এশিয়ান বাস্কেটবল গেমসে প্রতিনিধিত্ব করার জন্য নির্বাচিত হয়েছেন। ভারতের জুনিয়র চেম্বার তাঁকে 'শিশু বিস্ময়' হিসেবে ভূষিত করেছিল। নিউজিল্যান্ডের অভিজাত-স্তরের মহিলা বক্সিংয়ে "সবচেয়ে বৈজ্ঞানিক মহিলা বক্সার" খেতাব তিনি পেয়েছেন এবং এছাড়াও খেলাধুলায় ফার্নান্দেজের অনেক খেতাব ও পুরস্কার রয়েছে। তিনি খেলাধুলা, স্বাস্থ্য এবং ফিটনেসের ক্ষেত্রে সুপ্রতিষ্ঠিত বক্তা এবং শিক্ষাবিদ। বর্তমান তিনি নিজের ওয়েবসাইটে বলেছেন আমার বর্তমান একাডেমিক গবেষণা পশ্চিমী দেশগুলিতে অভিবাসীদের খেলাধুলা এবং বিনোদনে অংশগ্রহণকে সমর্থন করার জন্য অন্তর্দৃষ্টি প্রদান করে। বিশেষ করে ট্রান্স-তাসমান অঞ্চল জুড়ে খেলাধুলা এবং বিনোদন অনুশীলনের মাধ্যমে ভারতীয় অন্তর্ভুক্তি এবং একীকরণকে সমর্থন করার জন্য প্রমাণ, সাংস্কৃতিক এবং প্রাসঙ্গিক অন্তর্দৃষ্টি তৈরি করার জন্য আমি ভারতীয় জনসংখ্যার প্রতি আমার গবেষণা ফোকাসকে তীক্ষ্ণ করেছি।  অর্জন    ২০১৮ - শিক্ষাবিদ, অস্ট্রেলিয়া।  ২০১৬ - ক্রীড়া রাষ্ট্রদূত, নিউজিল্যান্ড।  ২০১২ - বক্সিং, প্রতিনিধি নিউজিল্যান্ড, অলিম্পিক গেমস, লন্ডন।  ২০১১ - শিরোনাম "সবচেয়ে বৈজ্ঞানিক মহিলা বক্সার", অভিজাত-স্তরের মহিলা বক্সিং, নিউজিল্যান্ড  ২০১১ - জাতীয় অপেশাদার বক্সিং চ্যাম্পিয়ন, নিউজিল্যান্ড  ২০১১ - রৌপ্য পদক, বক্সিং, আরাফুরা গেমস, ডারউইন, অস্ট্রেলিয়া।  ২০১০ - রৌপ্য পদক, বক্সিং, ওশেনিয়া গেমস, অস্ট্রেলিয়া।   তথ্যসূত্র    বহিঃসংযোগ     বিষয়শ্রেণী:ফ্লাইওয়েট মুষ্টিযোদ্ধা বিষয়শ্রেণী:ব্যাঙ্গালোর বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় বংশোদ্ভূত নিউজিল্যান্ডীয় ব্যক্তি বিষয়শ্রেণী:উত্তর গোয়া জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:গোয়ার নারী ক্রীড়াবিদ বিষয়শ্রেণী:২০১২ গ্রীষ্মকালীন অলিম্পিকের মুষ্টিযোদ্ধা
পৃথিবী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের কুমারী মেয়েরা চৈত্র মাসের সংক্রান্তি থেকে সারা বৈশাখ মাস ধরে একমাসব্যাপী এই ব্রত পালন করে। এটি চার বছর পরপর পালন করতে হয়। ব্রতের উদ্দেশ্য হল সাংসারিক অমঙ্গল দূরীকরণ। ব্রতের বৈশিষ্ট্য গ্রাম-বাংলার বসতবাড়ির মেঠো আঙিনা বা শানের মেঝেতে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।  পৃথিবী ব্রত পালনের তিনটি পর্যায় আছে। যথা: আহরণ, ক্রিয়া ও ছড়া।  প্রথম পর্যায়ে প্রয়োজনীয় উপকরণ অর্থাৎ আতপচালের পিটুলিগোলা, ছোট শাঁখ, মধু, দুধ ও গাওয়া ঘি সংগ্রহ করতে হয়।  দ্বিতীয় পর্যায়ে মাটির উপর পরিষ্কার করে পিটুলি দিয়ে পদ্মপাতা, পৃথিবী ও ধরিত্রী দেবীর আল্পনা আঁকতে হয়।  তৃতীয় পর্যায়ে পূজার মুহূর্তে শাঁখের মধ্যে ঘি, দুধ ও মধু ঢেলে আঁকা আল্পনার সামনে হাঁটু গেড়ে বসে, তিনবার পূজার মন্ত্র পড়ে আল্পনার ওপর ঢেলে দিতে হয়।  চার বছর ব্রত পালনের পর উদযাপনের সময়ে সোনার পদ্মপাতা গড়িয়ে দিতে হয়।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৩৫  তথ্যসূত্র  বিষয়শ্রেণী:বাংলার সংস্কৃতি বিষয়শ্রেণী:বাঙালি হিন্দু বিষয়শ্রেণী:ব্রত
হারো সেন্ট্রাল মসজিদ একটি সুন্নি মসজিদ ও ইসলামী সম্প্রদায়কেন্দ্র। এটি ইংল্যান্ডের হারোতে অবস্থিত। বর্তমান কেন্দ্রটি ২০১১ সালে ৩৪, স্টেশন রোডে খোলা হয় যেটি হারো সিভিক সেন্টারের পাশেই এবং ওয়েল্ডস্টোনের শহরকেন্দ্রের সামান্য দক্ষিণে অবস্থিত। এই উদ্দেশ্যনির্ভর স্থাপনাটি পূর্বের একটি বাড়িভিত্তিক মসজিদের পরিবর্তে নির্মিত হয়। এটি ৩৬, স্টেশন রোডে অবস্থিত ছিল। এই বাড়িটি ১৯৮৫ সাল থেকে মসজিদের জন্য ব্যবহৃত হতো।  আরও দেখুন   ইংল্যান্ডে ইসলাম  ইসলামী শিক্ষাব্যবস্থা ও শাখা  লন্ডনে ইসলামপন্থা  যুক্তরাজ্যের মসজিদের তালিকা  তথ্যসূত্র  বহিঃসংযোগ  হারো সেন্ট্রাল মসজিদ  বিষয়শ্রেণী:২০১১-এ ইংল্যান্ডে প্রতিষ্ঠিত বিষয়শ্রেণী:লন্ডনের হারো বরোর ভবন ও নির্মাণ বিষয়শ্রেণী:২০১১-এ সম্পন্ন মসজিদ বিষয়শ্রেণী:লন্ডনের মসজিদ বিষয়শ্রেণী:যুক্তরাজ্যের গম্বুজবিশিষ্ট মসজিদ বিষয়শ্রেণী:যুক্তরাজ্যের মিনারবিশিষ্ট মসজিদ বিষয়শ্রেণী:২১শ শতাব্দীর যুক্তরাজ্যের মসজিদ বিষয়শ্রেণী:ইংল্যান্ডের সুন্নি মসজিদ
thumb|upright=1.5|দীপন শক্তি এবং ক্ষমতা ফটোমিতিতে আলোর অনুভূত শক্তিই দীপন শক্তি। একে কখনো কখনো আলোর পরিমাণও বলা হয়।electropedia, ইন্টারন্যাশনাল ইলেকট্রোটেকনিক্যাল কমিশন এর International Electrotechnical Vocabulary (IEV) : entry # 845-21-037 দীপন শক্তি কিন্তু বস্তুগত ভৌত রাশি সংশ্লিষ্ট বিকিরণ শক্তি মত নয়। এর কারণ, মানুষের চোখ বর্ণালীর কেবল দৃশ্যমান অংশই দেখতে পায় এবং আলোকীয় বর্ণালীর বিভিন্ন তরঙ্গদৈর্ঘ্যেে এর স্পর্শকাতরতা বিভিন্ন রকম। উজ্জ্বল পরিবেশে অভিযোজনের ক্ষেত্রে মানুষের চোখ ৫৫৫ ন্যানোমিটার তরঙ্গদৈর্ঘ্যের আলোতে সবচেয়ে বেশি স্পর্শকাতর। Light with a given amount of radiant energy will have more luminous energy if the wavelength is 555 nm than if the wavelength is longer or shorter. এই বাক্যের অনুবাদ প্রয়োজন। দৃশ্যমান বর্ণালী সীমার বাইরের কোন আলো বা বিকিরণের বিকিরণ শক্তি যাই থাকুক না কেন এর দীপন শক্তি শূন্য হবে।  দীপন শক্তির এসআই একক লুমেন সেকেন্ড যা অনানুষ্ঠানিকভাবে ইংরেজ আবিস্কারক ও আলোকচিত্রশিল্পী উইলিয়াম ফক্স টলবটের নামানুসারে টলবট নামে পরিচিত। অন্যান্য পরিমাপন পদ্ধতিতে দীপন শক্তিকে শক্তির মৌলিক এককের মাধ্যমে প্রকাশ করা হয়ে থাকতে পারে।  ব্যাখ্যা বিকিরণ শক্তি  এর সাথে দীপন শক্তি  এর সম্পর্ক নিচের সমীকরণ দিয়ে প্রকাশ করা যায়—  এখানে  হল আলোর তরঙ্গদৈর্ঘ্য এবং  হল দীপন কার্যকারিতার ফাংশন যা আলোর বিভিন্ন তরঙ্গদৈর্ঘ্যে চোখের স্পর্শকাতরতা নির্দেশ করে।  দীপন শক্তি হচ্ছে নির্দিষ্ট সময় ব্যবধানে দীপন ফ্লাক্সের সমাকলন:  মাত্রা সমীকরণ দীপন শক্তিকে Q সংকেতের দ্বারা সূচিত করা হয়। কখনো কখনো  W ব্যবহার করা হয়। দীপন শক্তির মাত্রা সমীকরণ:—  Q = TJ  যেখানে T হল সময় এবং J হল দীপন ঘনত্ব। অথবা, M L2 T−2 যেখানে  M হল  ভর, L হল দৈর্ঘ্য এবং T হল সময়।  একক এবং এককের রূপান্তর দীপন শক্তির এসআই একক হল লুমেন সেকেন্ড। 555 ন্যানোমিটার তরঙ্গদৈর্ঘ্যের আলোক উৎস থেকে প্রতি সেকেন্ডে 107 আর্গ পরিমাণ বিকিরণ নিঃসরণকে 680 লুমেন ধরা হয়। অন্যান্য এককের সাথে লুমেন সেকেন্ড এর সম্পর্ক:  (যাচাই করে দেখতে ক্লিক করুন যাচাই ১ অথবা যাচাই ২ অথবা যাচাই ৩) 1 lm⋅s = 1 cd.sr.s 1 lm⋅s = 1 T = 1 Lumberg 1 lm⋅s = 1.0×107 lumerg  1 lm⋅s = 0.016 666 667 Lumen minute (lmmin) 1 lm⋅s = 0.000 277 778 Lumen hour (lmh) 1 lm⋅s =  erg  1 lm⋅s =  Joule  তথ্যসূত্র  বিষয়শ্রেণী:পদার্থবিজ্ঞান বিষয়শ্রেণী:আলোকবিজ্ঞান বিষয়শ্রেণী:ভৌত রাশি বিষয়শ্রেণী:আলোকমিতি
পরিতলা অঞ্জনেয়া মন্দির হল একটি মন্দির যেখানে হনুমানের বিশালাকার মূর্তি রয়েছে । এটি বিশ্বের দ্বিতীয় উচ্চতম হনুমান মূর্তি। যা হনুমানকে উৎসর্গ করা। এটি সোলানের মানবভারতী বিশ্ববিদ্যালয়ে অবস্থিত আরেকটি মূর্তি দ্বারা প্রতিস্থাপিত হয়েছে, যার উচ্চতা ১৫৫ ফুট এবং ২ ইঞ্চি। বর্তমান রেকর্ডটি উত্তর অন্ধ্রের বংশধারা নদীর তীরে (১৭১ ফুট) শ্রীকাকুলাম জেলার মাদাপামে মূর্তিটির কাছে রয়েছে। এটি লিমকা বুক অফ রেকর্ডস দ্বারাও পুরস্কৃত হয়েছে ।  ভারতের বাইরে সবচেয়ে উঁচু ভগবান হনুমানের মূর্তিটি কারপিচাইমা, ত্রিনিদাদ ও টোবাগোতে রয়েছে, যা ৮৫ ফুট লম্বা।   অবস্থান  মন্দিরটি ভারতের অন্ধ্র প্রদেশ রাজ্যের বিজয়ওয়াড়া শহর থেকে আনুমানিক ৩০ কিলোমিটার দূরে NH- 65- এর পারিতলা গ্রামে অবস্থিত। মূর্তিটি ২০০৩ সালে স্থাপন করা হয়েছিল এবং এটি  লম্বা।   আরো দেখুন    বৃহত্তম হিন্দু মন্দিরের তালিকা   তথ্যসূত্র    বহিঃসংযোগ   বিষয়শ্রেণী:ভারতের বৃহদাকার মূর্তি বিষয়শ্রেণী:ভারতের বহিরঙ্গন ভাস্কর্য বিষয়শ্রেণী:২০০৩-এর ভাস্কর্য বিষয়শ্রেণী:কৃষ্ণা জেলার হিন্দু মন্দির বিষয়শ্রেণী:কৃষ্ণা জেলার দর্শনীয় স্থান বিষয়শ্রেণী:হনুমান মন্দির
ব্লুমসবারি পাবলিশিং প্রাইভেট লিমিটেড লন্ডন ভিত্তিক প্রকাশনা প্রতিষ্ঠান যা তাদের প্রকাশিত উপন্যাস গুলোর জন্য সমাদৃত। প্রকাশনা প্রতিষ্ঠানটি ১৯৯৯ এবং ২০০০ সালে পাবিশার অফ দ্যা ইয়ার খেতাব অর্জন করে। কয়েক বছরের মধ্যে প্রধানত জে কে রাউলিং এর হ্যারি পটার উপন্যাসের কারণে ব্লুমসবারির আয় বৃদ্ধি পায়।    তথ্যসূত্র   বিষয়শ্রেণী:যুক্তরাজ্যের বই প্রকাশনা কোম্পানি বিষয়শ্রেণী:লন্ডন ভিত্তিক বই প্রকাশনা কোম্পানি বিষয়শ্রেণী:১৯৮৬-এ যুক্তরাজ্যে প্রতিষ্ঠিত বিষয়শ্রেণী:১৯৮৬-এ প্রতিষ্ঠিত প্রকাশনা কোম্পানি বিষয়শ্রেণী:শিক্ষায়তনিক প্রকাশনা কোম্পানি বিষয়শ্রেণী:লন্ডন স্টক এক্সচেঞ্জে তালিকাভুক্ত কোম্পানি বিষয়শ্রেণী:বহুজাতিক প্রকাশনা কোম্পানি বিষয়শ্রেণী:ব্লুমসবারি পাবলিশিংয়ের বই
রহনপুর পি. এম. আইডিয়াল কলেজ চাঁপাইনবাবগঞ্জ জেলার গোমস্তাপুর উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।  অবস্থান ও অবকাঠামো এটি চাঁপাইনবাবগঞ্জ জেলার গোমস্তার উপজেলায় বেগুনবাড়ি গ্রামে অবস্থিত।  আরো দেখুন  চৌডালা জহুর আহমেদ মিঞা কলেজ  গোমস্তাপুর সোলেমান মিঞা ডিগ্রি কলেজ  রহনপুর ইউসুফ আলী কলেজ  রহনপুর মহিলা কলেজ  তথ্যসূত্র  বিষয়শ্রেণী:চাঁপাইনবাবগঞ্জ জেলার মহাবিদ্যালয় বিষয়শ্রেণী:রহনপুর বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়